
Dikateng

Leqephe la Ditokelo

“Sello tsa ka” ke buka e buwang ka tlhekefetso kgahlanong le bomme le bana, hangata bophelo ba tlhekefetso ke bophelo bo lematsang kelello. Lerato o ile a ameha ka lebaka la tlhekefetso e neng e bakwa ke ntatae. Moeketsi o ile a tobana le mathata a botahwa yaba o bolaya mosadi wa hae. Taba ena e ile ya baka sekgobo se seholo ho Lerato yaba bophelo ba hae e ba dillo. Qetellong Lerato o ile a fumana thuso ya tlhabollo.

HLOKOMELA: Diketso le mabitso a sebedisitsweng mona, ke dintho tsa boiqapelo mme ha ho moo diketsahalo tsena di etsahetseng.

Moeketsi  : Monna wa Nthabiseng.

Nthabiseng  : Mosadi wa Moeketsi.

Lerato   : Moradi.

Pulane    : Motswalle wa Lerato.

Thabo   : Motswalle wa Moeketsi.

Oratilwe  : Mosebetsi mmoho wa Nthabiseng.

Mohau   : Malome wa Lerato.

Mmamohau   : Mme wa Nthabiseng.

Monghadi Motaung : Mosuwe wa sekolo.

Ngaka Maqelepo   : Ngaka ya sepetlele.

Thabiso   : Motswalle wa Pulane.

Mme Sara   : Mohlabolli.

SEBAE SA 1

PONO YA 1

Ke ha Nthabiseng, o ntse a hlatswa dijana le moradi. Ke bosiu.


LERATO   : (O ntse a lla) Mme taba ena ya 

tlhekefetso e nkama maikutlo, seo

ntate a se etsang ha se a loka.

Dithuto tsa ka tsa sekolo

ha di hantle, le mesuwe e a lla ka 

lebaka la mosebetsi wa ka. Ke  ikutlwa e ka lefatshe le mphethohetse.


NTHABISENG : Ngwanaka, tseba feela hore tsohle


di tlilo loka. Le nna ha ke e rate 

taba ena e etswang ke ntatao.


LERATO  : Feela Mme taba ena e nkama 


maikutlo, ke se ke tshaba le ho

dula ka tlong hobane ke nahana 

hore ntate o tla  etsa bothotho. Ka

nnete ke a bona ha ke a bolokeha 

mona.


NTHABISENG : Ke utlwisisa hantle seo o buwang


ka sona. Ke leka ka hohle ho fedisa     morusu ona.


LERATO  : Ho bua nnete Mme, mosuwe 


wa ka o ntlhokomedisitse  hore 


mosebetsi wa ka wa sekolo ha o

kgahlisi. Taba ena ya lona e 

mpakela mathata.

(Nthabiseng o kgaotsa ho hlatswa dijana, o dula le moradi fatshe)

NTHABISENG : Mamela mona ngwanaka, tsohle di         tlilo loka ha re tshepe Modimo.

LERATO  : ke a utlwisisa Mme, feela taba ena         e nkamme ha bohloko moyeng.

NTHABISENG : Modimo o re shebile ka matla mme         o bona tlhekefetso eo re leng ho         yona. Ka letsatsi le leng re tlilo


phela ha monate.


LERATO  : Mme ke a tshepa. Ke ikutlwa e ka         nka tsamaya ka ilo dula thabeng       kwana.

(Moeketsi o a fihla, o tauwe, o tshwere lebotlolo la jwala)

MOEKETSI  : Lerato tsamaya o ye phaposing ya         hao, ke hloka ho bua le Mmao. (O         supa Nthabiseng) O a bona wena,         re hloka ho bua.

NTHABISENG : (O a kgena) O a tseba ha ke o


bona feela, o ntshulafalletsa 

letsatsi. O hloka Modimo.


MOEKETSI  : (O a halefa) Hei wena mosadi


towe! O shebe hore o bua le mang.

Ke nna ntate wa lelapa.


NTHABISENG : (O a ema, o mo supa ka


monwana) Mamela mona monna

towe! O hloka ho phela le ditau, ha 

e le hantle ke o lakaletsa lefu wena

moleko.


MOEKETSI  : Ho lla sa ka seeta mona, o          ipona borena hobane o sebetsa?         Ha ke tlilo dumellwa ho laolwa ke

wena.

NTHABISENG : (Ka kgalefo) Hantlentle o bua ka         eng? Ke nna ya o fepang ka tlong         ka mona, wena o kakalla feela.

O mahlalela ha o na thuso, basadi


ba bua mehlolo ka wena.


MOEKETSI  : (O mo supa ka monwana) Mosadi!         Ke a o kgalemela. O hlokomele           mantswe a hao, ke tla o sulafalletsa 


letsatsi.


NTHABISENG : (O mo shebela fatshe) O monna         ya senang thuso, ebile ha ke bone         lebaka la hore ke phele le wena           ntja towe! Ke labalabela ho fumana         monna ya hantle.

(Moeketsi o otla Nthabiseng ka setebele)

MOEKETSI  : (O a halefa) Ke tla o bolaya wena         mosadi towe! Tsamaya mona pele         ke hlatsa.

(Nthabiseng o balehela ka phaposing ya ho robala a ntse a lla, Moeketsi o a tsamaya)

PONO YA 2

Moeketsi le Thabo ba dutse tameneng ba ntse ba iqoqela, ke bosiu.

THABO  : Hantlentle bothata ba hao ke eng

motswalle? Ke hlokometse hore o         ntse o touta, qeta jwala bona re           tsamaye.

MOEKETSI  : (O a nwa) mathata ha a yo          motswalle, empa ke inwella ka           kgotso. Mamela monate wa pina         ena.

THABO  : O nahana hore ke ngwana wa hao         wena, ke a tseba hore o hlekefetsa         mosadi wa hao. Monna tlohela           diketso tse nyontshang.


MOEKETSI  : (O a halefa) Mamela mona wena    sethotho towe! Ke mosadi wa ka, 

ha o na tokelo ya ho mpolella

hore ke etse eng.


THABO  : O sethotho wena, o tshwanela ho         hlompha mosadi wa hao.             (Moeketsi o nwa jwala, ha a

arabele motswalle wa hae)          Tlohela diketso tsena tse ditshila,         rata mosadi wa hao.

MOEKETSI  : Ke nna monna mona, ebile ke          hlooho. Mosadi o tshwanetse ho         ntlhompha. Ha ke tsebe o bua

eng. Mosadi enwa o a ntella.

THABO  : (O mo supa ka monwana) 


ke a o hlokomedisa, tlohela ketso     tsena tsa hao. Afrika Borwa e

lwantshana le tlhekefetso. Re

matsatsing a leshome le metso e

tsheletseng a kgahlano le

tlhekefetso. 


MOEKETSI  : (O a halefa) Hei moshemane! 


Afrika Borwa e re basadi ba telle  banna ba bona ha ba sa sebetse? O tlilo ntena wena, ebile ho batlahala hore o tsamaye.


THABO  : Ha ke tsamaye mona, o hloka ho         mmamela, mohlomong nka tla ka


tharollo motswalle.



(Moeketsi o thuba lephaka la jwala hodima tafole, batho ba etsa lerata)

MOEKETSI  : Ke itse o tsamaye pele ke o bolaya,         tsamaya moleko towe!

(Thabo o a tsamaya)

PONO YA 3

Ke sekolong se phahameng sa Boitumelo. Lerato o dutse ka phaposing o ntse a lla, ke nako ya dijo. 

LERATO  : (O a lla) Bophelo bona bo thata, ha         ke sa batla le ho ya ntlong eo.           Hobaneng nna ke tobana le           mathata a tjena?

(Ha Lerato a ntse a lla, motwalle wa hae Pulane o kena ka phaposing o dula pela hae)

PULANE  : Motswalle, hobaneng o lla? Bua le         nna.

LERATO  : Pulane ha ho monate mane moo ke         dulang, ke na le letswalo. Ntate o re         hlekefetsa bosiu le motsheare, ha         ke sa mo tshepa. 

PULANE  : Motswalle, tseba hore ke tla ba le         wena mathateng le monateng.           Sepheo sa hore re be metswalle ke         ho thusana.

LERATO  : Ntate o fetohile kgodumodumo,


Ha e le Mme yena ke mokotla wa

ditebele.



(o a lla)

PULANE  : (O a mo aka) Bona motswalle, iphe         kgotso mme o tshepe Modimo.           Modimo o tla o thusa mme ke a           tshepa hore tsohle di tlilo loka.

LERATO  : Ke tlilo leka ka matla motswalle, ke         leboha Modimo ha e le mona a           mphile wena. 

PULANE  : Hopola hore lethabo le bohlokwa         maphelong a rona, ke na le leano.

LERATO  : (O a makala) Leano? 

PULANE  : Mphe selefounu ya hao, ke tlilo o         kenyetsa dinomoro tsa mookamedi         wa mapolesa. 

LERATO  : (O a tsheha) O rata metlae haholo,         nkenyetse tsona.

(Lerato o fana ka selefounnu)

PULANE  : Motswalle ntshepe ha ke re          kolonele o tlilo o thusa, ke motho ya         hlomphehang setjhabeng.

LERATO  : Ke o ratela bohlale. 

PULANE  : O a bona! Ke qetile, ha

kgodumodumo eo e qala letsa ka

potlako.

LERATO  : Ke a leboha motswalle, ha re          tsamaye re ilo etsa mosebetsi wa         sekolo.

PONO YA 4

Ke mantsiboya, Moeketsi o ntse a ja le lelapa la hae.

MOEKETSI  : (O kgaotsa ho ja) Moratuwa, ke         kopa ho bua le wena. (Nthabiseng         ha a arabele, o tswela pele ho ja)         Hao mosadi, ke ntse ke bua le           wena. Taba ena e bohlokwa.

NTHABISENG : Ha o bone ke ntse ke ja? A ko          ntlhlomphe hle. 

MOEKETSI  : (O a kgotsa) Nthabiseng, ha ke          bapale. Moratuwa, ha re lebale tsa         kgale re lokise ditaba.

NTHABISENG : Jwalo feela? Ka nnete ha ke tsebe         hore o motho wa sebopeho se           jwang. 

MOEKETSI  : ke ne ke na le kgatello ya maikutlo,         kgale ke batla mosebetsi. Taba ena         e ile ya nthefula haholo mme ke ne         ke nahana hore o tlilo ntshiya.

NTHABISENG : Ha ke na o siya moratuwa, ke a o         rata. Tseba hore ke o tshwaretse.

Le ha ho le jwalo, ke ile ka buiswa


ke ho kgena.


MOEKETSI  : Ke ikemiseditse ho fetoha le ho          phela le wena ka kgotso, ha se           hantle ha re lwana. Ke a tseba o 

dula ho nkgoba ka bohlalela, feela

o tsebe hore mosebetsi ke tlilo o


thola.


NTHABISENG : Ke thabile haholo ho utlwa seo          mme ke a tshepa hore o fetohile. 

MOEKETSI   : (O sheba Lerato) Lerato

ngwanaka, ntshwarele ka se o

hlahetseng. Ke batla hore o 

sebetse hantle sekolong ke be


motlotlo ka wena. 


LERATO  : Ke kopa hore o be ntate ya lokileng         ho nna, ke tla sebetsa ka thata           sekolong. 

NTHABISENG : Ke o tshwaretse moratuwa, tsohle         di fitile jwale. Ke nako ya hore re         pheleng ka kgotso. 

(Lelapa le a akana)

PONO YA 5

Nthabiseng o ntse a ja dijo tsa motsheare le motswalle wa hae Oratilwe, ke mosebetsing lebenkeleng la dijo.

ORATILWE  : Motswalle ke a tshepa hore o          robetse hantle, o ne o sa shebahale         hantle maobane. 

NTHABISENG : Se ka kgathatseha, tsohle di hantle.         Motswalle, o ne o shebelletse           Muvhango maobane?


ORATILWE  : Ke a hlokomela hore monna wa

hao o a o hlekefetsa, ha ho jwalo?

Ke o bone o se hantle maobane. 


NTHABISENG : Jwalo ka ha ke buile, tsohle di


lokile. Ha ho na letho le etsahalang. 


ORATILWE  : Bahlekefetsi ha ba na mohau          motswalle, o hloka ho bula nyewe. 

NTHABISENG : Jwale o se o hlanya, ke itse ha ho         na letho le etsahalang. Ke monna         wa ka, ke a mo rata. 

ORATILWE  : Nthabiseng ke a o hlokomedisa,         Moeketsi ha a o lokela. O hloka ho         mo tshwarisa. 

NTHABISENG : (O a kgena) Hantlentle hobaneng o         sa mamele? Ke itse re lokisitse           ditaba, o tlilo ntena wena.

ORATILWE  : Ha ke na nako ya ho mamela          masawana a hao, hlala motho eo.         Ebile ke hloka ho bua le yena.

NTHABISENG : (O a tshoha) Leka feela o tlo bone         ke tlilo o etsa eng, o batla ho           ntshenyelletsa ka lenyalo ke a


bona. Re lokisitse ditaba, ke tlilo 

mmatlela mosebetsi.


ORATILWE  : (O nyolla lentswe) Thuso ya hore         o dule lenyalong leo ke eng? O


ntse o itjhipela lebitla ka ho ratana 

le monna eo.


NTHABISENG : (O hemela hodimo) Dijo tsena di o         taile ke a bona, ke kopa hore o           tsamaye pele re qabana. 

ORATILWE  : Motswalle ke leka ho o thusa. O         tlamehile....... 

(Nthabiseng o mo kena hanong)

NTHABISENG : Ke itse o tsamaye, kapa o mpatla         ntwa? Tsamaya!

ORATILWE  : O tla nkgopola motswalle, feela o


dule o tseba hore ke tlilo fumana se

etsahalang ka wena. Haeba o ntse

o mpatela ditaba, o tla phaphama 

Lehodimong.



(Oratilwe o a tsamaya)

KGAOLO YA 2

PONO YA 1

Ke tameneng, Moeketsi o mametse mmino o ntse a nwa senomaphodi. Ke motsheare. 

MOEKETSI  : (O sheba monga tamene) Hela

Sis Ali, ke inwella senomaphodi sa

ka ka kgotso. Tsatsing lena o letsa

mmino o monate. Ha ke sa batla

dikgathatso. 

(Oratilwe o a kena o dula pela Moeketsi)

ORATILWE  : Moeketsi re hloka ho bua, ke          mabapi le mosadi wa hao. Ke           ikutlwa ke kgathatsehile haholo. 

MOEKETSI  : (Ka letshoho) Mosadi wa ka o          hantle? Ha re tsamaye re ilo           mmona. 

ORATILWE  : (O a tsheha) Mosadi wa hao o          hantle, ha ke tsebe hore ke behe         taba ena jwang. Ke kgathatsehile         haholo, ke motswalle wa ka eo. 

MOEKETSI  : (O a tsheha) O be o

